JN0311-020 – Upravljanje projektom

Prilog 2:

**OPIS POSLA**

**PODACI O PROJEKTU:**

**Naziv projekta**: Razvoj inovativnog mobilnog sustava za natkrivanje i zaštitu nasada

**Kod projekta**: KK.01.2.1.02.0311

**Poziv na dostavu projektnih prijedloga**: Povećanje razvoja novih proizvoda i usluga koji proizlaze iz aktivnosti istraživanja i razvoja – faza II

**Trajanje projekta**: Projekt je započeo s provedbom 1.9.2020.

Faza Industrijskog istraživanja traje od 1.9.2020. do 1.9.2022.

Faza Eksperimentalnog razvoja traje od 1.9.2022. do 1.9.2023. kada završava projekt

**Opis projekta**:

Prijavitelj posjeduje pedesetgodišnje iskustvo u proizvodnji ekstrudiranih plastičnih profila i PVC granulata te kontinuirano unaprijeđuje svoj poslovni proces uvođenjem naprednih tehnologije prerade i proizvodnje brizganih dijelova. Prijavitelj razvija nove proizvode za potrebe svojih kupaca te ima mogućnosti izrade i posebnih alata u vlastitoj alatnici, a s godinama uspješnog poslovanja razvio je široku bazu međunarodnih kupaca te je međunarodno prepoznat kao kvalitetan proizvođač materijala za izradu šireg broja proizvoda (kamp kućice, akrilne ploče, građ. kontejneri). Imajući u vidu prethodna znanja i iskustva u proizvodnji složenih polimernih struktura i plastičnih profila, Prijavitelj je ovim projektom planirao proširiti proizvodni i prodajni asortiman poduzeća razvojem novih vlastitih tehnoloških rješenja za unaprjeđenje poljoprivredne proizvodnje i uzgoja biljaka u zaštićenim prostorima neovisno o klimatskim i temperaturnim uvjetima. Prijavitelj je prepoznao tržišnu potrebu za kreiranjem inovativnog rješenja koje bi značajno unaprijedilo poznata rješenja za izvedbu zaštićenih plasteničkih prostora za uzgoj bilja, iskoristilo prazninu na tržištu te udovoljilo potražnji za novim proizvodima u ovoj domeni.

Ovim projektom prijavitelj želi razviti novo inovativno rješenje za natkrivanje poljoprivrednih nasada, koji će omogućiti značajno jednostavnije sastavljanje, rastavljanje i konfiguriranje plasteničkih površina ovisno o potrebama proizvodnje, a zbog svoje jednostavnosti sastavljanja biti će značajno mobilnije u odnosu na postojeća rješenja na tržištu. Obzirom na višegodišnje iskustvo u proizvodnji raznih plastičnih materijala, prijavitelj je u suradnji sa stručnjacima Fakulteta strojarstva i brodogradnje, ovim istraživanjem definirao koncept inovativnog proizvoda koji će, u odnosu na postojeća dostupna tržišna predstavljati značajno poboljšanje u segmentima:

* izdržljivosti materijala i konstrukcije na vanjske čimbenike (vjetar, tuču i druge elementarne nepogode)
* termoizolacije i osiguravanja adekvatne temperature za poljoprivredne kulture pod zaštitom
* fizičke izdržljivosti materijala (abrazija, habanje i sl.)
* montaže i demontaže
* cjenovne dostupnosti

OPIS ZADATAKA

Odabrani Ponuditelj bit će angažiran za pružanje savjetodavnih usluga za upravljanje projektom, financijsko i tehničko praćenje provedbe projekta te pripremu i provedbu postupaka nabave za potrebe projekta (za oba partnera). Od odabranog Ponuditelja se očekuje izvršenje sljedećeg:

|  |
| --- |
| **ZADATAK** |
| sudjelovanje na sastancima projektnog tima na adresi Naručitelja i partnera u svrhu koordinacije (minimalno jednom u dva tjedna) i praćenja provedbe aktivnosti |
| izrada zahtjeva za plaćanje predujma (na zahtjev Naručitelja) te podrška u pripremi popratne dokumentacije zahtjevima |
| izrada zahtjeva za nadoknadom sredstava i eventualnih izvanrednih izvještaja na traženje posredničkih tijela |
| izrada ispravaka zahtjeva za nadoknadom sredstava i zahtjeva za plaćanje predujma (po potrebi), |
| izrada manjih i većih izmjena Ugovora (na zahtjev Naručitelja), |
| izrada izjava o poravnanju predujma (na zahtjev Naručitelja), |
| pružanje podrške u popunjavanju obrazaca za troškove osoblja i kompletno praćenje statusa radnih sati za svakog člana projektnog tima, upozoravanje Naručitelja i partnera na odstupanja od plana |
| izrada i ažuriranje registra projektnih rizika |
| izrada vremenskog plana projekta s praćenjem odstupanja u postizanju projektnih prekretnica u odgovarajućem softwareu koji omogućava praćenje odstupanja u odnosu na „baseline“ |
| ažuriranje plana nabave (na zahtjev Naručitelja) |
| komunikacija s posredničkim tijelima |
| sudjelovanje u provjerama na licu mjesta |
| pružanje podrške u planiranju novčanog tijeka projekta |
| pružanje podrške u računovodstvenoj evidenciji projektnih izdataka |
| izrada dokumentacije vezane uz postupke nabave, provedba postupaka nabave |
| odgovaranje na upite potencijalnih ponuditelja u postupcima nabave |
| sudjelovanje u povjerenstvima za nabavu (na zahtjev Naručitelja) |
| sudjelovanje na sastancima za pregled i ocjenu ponuda (na zahtjev Naručitelja) |
| izrada zapisnika sa sastanaka za pregled i ocjenu ponuda |
| izrada odluka o prihvaćanju i odbijanju, koordinacija projektnih dionica u vezi tehničke i stručne provedbe projekta |
| komunikacija s odabranim dobavljačima i kontrola izvršenja ugovora s dobavljačima uz provjeru kvalitete isporuka u odnosu na zahtjeve iz ugovora |
| kontrola izdanih računa i izvršenih plaćanja |
| izrada primopredajnih zapisnika (po potrebi) |
| briga o vidljivosti projekta sukladno pravilima Poziva |
| organizacija kompletnog sustava za dokumentiranje projekta (document management) u cloud prostoru te redovito ažuriranje dokumentacije u sustavu |
| komunikacija s revizorom u postupku verifikacije projektnih troškova |
| pružanje stručnih inputa prilikom pripreme i provedbe nabava u dijelu izrade tehničkih specifikacija i opisa posla |
| Praćenje provedbe ugovora o isporuci roba i usluga u dijelu kontrole usklađenosti outputa s ugovornim obvezama i osigravanjem potrebne razine kvalitete isporuka |
| Savjetovanje pri izmjenama ugovora o nabavi tijekom njegova trajanja, ukoliko se pojavi potreba za istima, te aktivno praćenje provedbe svih ugovora |

Sukladno odobrenom planu nabave, tijekom provedbe projekta provodi se ukupno 22 postupka (uključujući predmetni postupak nabave). U trenutku objave predmetnog Poziva, nije proveden niti jedan postupak nabave (1 postupak u provedbi).

Okvirno raspored nabava je kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Br.** | **Oznaka nabave** | **Naziv nabave** | **Naručitelj** | **Vrsta postupka** | **Planirani početak postupka nabave** | **Procijenjena vrijednost (HRK)** |
| 1 | JN0311-001 | Ekstruder za izradu granulata (U fazi Odluke o odabiru) | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s obveznom objavom | 1.10.2021. | 2.735.000,00 |
| 2 | JN0311-003 | Laboratorijska oprema | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.12.2021. | 200.000,00 |
| 3 | JN0311-004 | Računalo za obradu podataka | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.9.2021. | 32.200,00 |
| 4 | JN0311-005 | Mikroskop | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.11.2021. | 48.600,00 |
| 5 | JN0311-006 | Komora za starenje | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.11.2021. | 227.500,00 |
| 6 | JN0311-007 | Nabava repromaterijala/ sirovine za testiranje (Ugovoreno) | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s obveznom objavom | 1.9.2021. | 980.000,00 |
| 7 | JN0311-008 | Vanjska usluga agronoma | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.6.2022. | 30.000,00 |
| 8 | JN0311-009 | Pomoćni materijali, alati za testiranje | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.12.2021. | 117.750,00 |
| 9 | JN0311-010 | Vanjska usluga spektralne analize | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.3.2022. | 70.000,00 |
| 10 | JN0311-011 | Vanjska usluga DMA analize | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.3.2022. | 68.460,00 |
| 11 | JN0311-012 | Vanjska usluga tehničkog savjetovanja | SVEUČILIŠTE U ZAGREBU, FAKULTET STROJARSTVA I BRODOGRADNJE | ZJN - otvoreni postupak | 1.3.2022. | 315.000,00 |
| 12 | JN0311-013 | Vanjska usluga izrade sustava za automatizaciju | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s obveznom objavom | 1.4.2022. | 455.000,00 |
| 13 | JN0311-014 | Nabava repromaterijala za izradu prototipa rješenja | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.9.2022. | 350.000,00 |
| 14 | JN0311-015 | Savjetodavne usluge pri izradi funkcionalnog rješenja | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.3.2023. | 140.000,00 |
| 15 | JN0311-016 | Implementacija tehičkih rješenja za automatizaciju proizvodnje | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.6.2023. | 315.000,00 |
| 16 | JN0311-017 | Savjetodavne usluge u izradi patentne prijave | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.6.2023. | 100.000,00 |
| 17 | JN0311-018 | Sudjelovanje na međunarodnim konferencijama | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.9.2022. | 100.000,00 |
| 18 | JN0311-019 | Diseminacija rezultata istraživanja | SVEUČILIŠTE U ZAGREBU, FAKULTET STROJARSTVA I BRODOGRADNJE | Jednostavna nabava | 1.9.2022. | 30.000,00 |
| 19 | JN0311-020 | Upravljanje projektom | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s obveznom objavom | 1.9.2021. | 666.000,00 |
| 20 | JN0311-021 | Revizija | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.6.2023. | 50.000,00 |
| 21 | JN0311-022 | Vanjske usluge promidžbe | DRVOPLAST, dioničko društvo za proizvodnju namještaja, plastičnih profila i kartonske ambalaže | NOJN - postupak nabave s jednim ponuditeljem | 1.9.2022. | 20.000,00 |

Među navedenima su 4 postupaka nabave s obaveznom objavom (NOJN), minimalno 2 otvorena postupka nabave male vrijednosti (ZJN), tj. broj otvorenih postupaka može biti veći uslijed spajanja nabava na institucionalnoj razini. Zbog eventualnih usklađivanja s institucionalnim planom nabave (godišnjim planom nabava FSB-a) moguće je da će dio nabava inicijalno predviđenih kao jednostavne nabave, biti objedinjene i time ući u postupak nabave prema ZJN-u. Ponuditelj je dužan pružiti podršku partneru u pripremi i provedbi tih nabava, neovisno o vrsti postupka.

Datumi početaka nabava su indikativni i ovise o dinamici istraživačkih aktivnosti.

Prilikom provedbe projekta Ponuditelj će koristiti neku od međunarodno poznatih metoda, alata i tehnika upravljanja projektima (PMI/PMBOK, IPMA, PRINCE2, PRiSM, PM2 ili jednakovrijedno) te će u suradnji s Naručiteljem razraditi obrasce koji će se koristiti prilikom praćenja: rokova, kvalitete, rizika, proračuna, promjena i komunikacije u projektu.